钦定古今图书集成/明伦汇编/闺媛典/第027卷 > 皇清 > 俞昌言妻方氏
## 钦定古今图书集成/明伦汇编/闺媛典/第027卷 > 皇清 > 俞昌言妻方氏

按《馀杭县志》：“方氏，邑文学俞昌言元配大理寺评事方万成之曾孙女。九岁解《孝经》《列女传》，幽闲贞静，有林下风。甫笄，适昌言。言善病，不事家人，生业鲜兄弟。氏事舅姑以妇道，兼子职。先是，舅姑有两女，字贵族，舅姑颇笃爱之。氏迎舅姑意脱簪珥不足，又易产以助奁。夫病甚，锉发，祷于帝，愿以身代。昼作夜绩，以课”其子，愁劳交积，四十年如一日也。《子》成辛丑科进士。诸子珩、珽、琯，皆能力耕食贫，不涉户外，人以为母氏“遗教”云。